Polisieman met mes gesteek in hofŉ Polisieman is met ŉ tuisgemaakte mes in die nek gesteek toe ŉ moordverdagte Maandag uit die Vereniging streekshof probeer ontsnap het. ŉ Polisiewoordvoerder, kapt. Shado Mashobane, sê die polisiebeampte het om hulp geskree na die verdagte hom in die hof se aanhoudingselle met die mes gesteek het. Mashobane sê die polisiebeampte is na ŉ plaaslike hospitaal geneem en is in ŉ stabiele toestand. Die 27-jarige verdagte kon nie daarin slaag om te ontsnap nie. Die verdagte het reeds 11 sake teen hom en sou Maandag verskyn het op aanklag van moord. Hy word nou ook aangekla van poging tot moord en poging tot ontsnapping.